CELEX: 32010R0568
Language: et
Date: 2010-06-29 00:00:00
Title: Komisjoni määrus (EL) nr 568/2010, 29. juuni 2010 , millega muudetakse Euroopa Parlamendi ja nõukogu määruse (EÜ) nr 767/2009 III lisa seoses keeluga viia turule või kasutada loomasöödana n-alkaanidel kasvatatud Candida pärmidest saadud valgutooteid  (EMPs kohaldatav tekst )

30.6.2010   
            
            
               ET
            
            
               Euroopa Liidu Teataja
            
            
               L 163/30
            
         KOMISJONI MÄÄRUS (EL) nr 568/2010,
   29. juuni 2010,
   millega muudetakse Euroopa Parlamendi ja nõukogu määruse (EÜ) nr 767/2009 III lisa seoses keeluga viia turule või kasutada loomasöödana n-alkaanidel kasvatatud Candida pärmidest saadud valgutooteid
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 13. juuli 2009. aasta määrust (EÜ) nr 767/2009 sööda turuleviimise ja kasutamise kohta, millega muudetakse Euroopa Parlamendi ja nõukogu määrust (EÜ) nr 1831/2003 ning tunnistatakse kehtetuks nõukogu direktiivid 79/373/EMÜ, 82/471/EMÜ, 83/228/EMÜ, 93/74/EMÜ, 93/113/EÜ ja 96/25/EÜ, komisjoni direktiiv 80/511/EMÜ ning komisjoni otsus 2004/217/EÜ, (1) eriti selle artikli 6 lõike 2 teist lõiku,
   ning arvestades järgmist:
   
               (1)
            
            
               Määruses (EÜ) nr 767/2009 on sätestatud sööda üldised ohutus- ja turustamisnõuded. Määruses on esitatud nende materjalide loetelu, mille turuleviimine või kasutamine loomade söötmise eesmärgil on piiratud või keelatud.
            
         
               (2)
            
            
               Nõukogu direktiiviga 82/471/EMÜ (2) ja komisjoni 10. juuli 1985. aasta otsusega 85/382/EMÜ, millega keelatakse n-alkaanidel kasvatatud Candida pärmidest saadud valgutoodete kasutamine söödas, (3) on keelatud n-alkaanidel kasvatatud Candida pärmidest saadud valgutoodete turuleviimine ja loomasöödana kasutamine. Selle keelu põhjus on asjaolu, et teatavad n-alkaanidel kasvatatud Candida perekonna pärmseened on nakkusetekitajad ja võivad teatavatel juhtudel põhjustada ülitundlikkusreaktsiooni, mistõttu kujutavad nad endast võimalikku ohtu loomade ja inimeste tervisele.
            
         
               (3)
            
            
               Kuna puuduvad uued tehnoloogiad ja tõendid, mis näitavad, et selliste valgutoodete kasutamine loomasöödana on ohutu, peaks asjaomaste toodete turuleviimine ja kasutamine olema endiselt keelatud ja määrus (EÜ) nr 767/2009 peaks keeldu kajastama.
            
         
               (4)
            
            
               Sööda ohutusega seotud riskide maandamiseks peaks määruse (EÜ) nr 767/2009 III lisa 1. peatükki lisama nende materjalide loetelu, mille turuleviimine loomade söötmise eesmärgil on keelatud vastavalt komisjoni otsusele 2004/217/EÜ (4).
            
         
               (5)
            
            
               Määruse (EÜ) nr 767/2009 III lisa 1. peatüki punktid 5 ja 6 tuleks kõnealuse otsusega vastavusse viia.
            
         
               (6)
            
            
               Seepärast tuleks määrust (EÜ) nr 767/2009 vastavalt muuta.
            
         
               (7)
            
            
               Selguse huvides tuleks komisjoni otsus 85/382/EMÜ kehtetuks tunnistada.
            
         
               (8)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 767/2009 III lisa 1. peatükki muudetakse järgmiselt:
   
               1)
            
            
               punktid 5 ja 6 asendatakse järgmistega:
               
                           „5.
                        
                        
                           Igasugused linnareovee, olmereovee ja tööstusreovee, nagu on määratletud nõukogu 21. mai 1991 direktiivi 91/271/EMÜ (asulareovee puhastamise kohta) (5) artiklis 2, töötlemise erinevate etappide käigus saadavad jäätmed, sõltumata sellest, kas neid jäätmeid on täiendavalt töödeldud või milline on reovee päritolu (6).
                        
                     
                           6.
                        
                        
                           Tahked olmejäätmed, (7) nt majapidamisjäätmed.
                        
                     
         
               2)
            
            
               lisatakse punkt 8:
               
                           „8.
                        
                        
                           n-alkaanidel kasvatatud Candida pärmidest saadud valgutooted.”
                        
                     
         Artikkel 2
   Otsus 85/382/EMÜ tunnistatakse kehtetuks.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Määrust kohaldatakse alates 1. septembrist 2010.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. juuni 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 229, 1.9.2009, lk 1.
   
      (2)  EÜT L 213, 21.7.1982, lk 8.
   
      (3)  EÜT L 217, 14.8.1985, lk 27.
   
      (4)  ELT L 67, 5.3.2004, lk 31.
   
      (5)  EÜT L 135, 30.5.1991, lk 40.
   
      (6)  Mõiste reovesi ei hõlma protsessis kasutavat vett, st iseseisvatest, toidu- või söödatööstuses kasutatavatest veejuhtmetest pärit vett; kui sellistes juhtmetes on vesi, ei tohi vett kasutada loomasöödaks, välja arvatud siis, kui tegemist on nõukogu 3. novembri 1998. aasta direktiivi 98/83/EÜ (mis käsitleb inimtoiduks ettenähtud vee kvaliteeti) (EÜT L 330, 5.12.1998, lk 32) artiklis 4 määratletud tervisliku ja puhta veega. Kalatööstuste puhul võib asjaomastes veejuhtmetes ringelda ka puhas merevesi vastavalt Euroopa Parlamendi ja nõukogu 29. aprilli 2004. aasta määruse (EÜ) nr 852/2004 (toiduainete hügieeni kohta) (ELT L 139, 30.4.2004, lk 1) artikli 2 määratlusele. Protsessis kasutatavat vett ei või loomasöödaks kasutada, välja arvatud juhul, kui seda kasutatakse sööda- või toidumaterjali edastamiseks ning see on tehniliselt vaba puhastusvahenditest, desinfektantidest või muudest loomade sööda õigusaktides mitte lubatud ainetest.
   
      (7)  Mõiste „tahked olmejäätmed” ei viita määruses (EÜ) nr 1774/2002 määratletud toidujäätmetele.”;